《庐陵客馆雨霁登楼言怀寄友》
宋代·严羽

终日坐汾淟，邈然无少欣。登楼一周览，始见万山群。

微雨洗残暑，青天卷浮云。襟怀两廓落，朗若见夫君。

见君君何在，顾影还独笑。吏非金门游，隐异沧浪调。

江明秋月白，山空夜猿啸。徒事百卷文，未返一竿钓。

留滞岂胜愁，非君谁与谋。水寒终赴海，雁远暂宾秋。

举世不可语，犹当傲巢由。赠君三尺剑，永驾五湖舟。

作者简介：严羽，南宋诗论家、诗人。字丹丘，一字仪卿，自号沧浪逋客，世称严沧浪。邵武莒溪（今福建省邵武市莒溪）人。生卒年不详，据其诗推知主要生活于理宗在位期间，至度宗即位时仍在世。一生未曾出仕，大半隐居在家乡，与同宗严仁、严参齐名，号“三严”；又与严肃、严参等8人，号“九严”。严羽论诗推重汉魏盛唐、号召学古，所著《沧浪诗话》名重于世，被誉为宋、元、明、清四朝诗话第一人。